Αριθμ. ΔΑΕΦΚ-ΚΕ/1605/Α36
Παράταση της επιδότησης ενοικίου ή συγκατοίκησης για την κάλυψη δαπανών στέγασης κατοίκων περιοχών των Περιφερειακών Ενοτήτων Κεφαλληνίας και Ιθάκης που επλήγησαν από το σεισμό της 26ης Ιανουαρίου 2014.
ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΥΠΟΔΟΜΩΝ ΚΑΙ ΜΕΤΑΦΟΡΩΝ
Σύμφωνα με τις διατάξεις:
1. Της παρ. 3 του άρθρου τέταρτου του ν. 867/1979 (Α’ 24) όπως τροποποιήθηκε, συμπληρώθηκε και ισχύει. 2. Του άρθρου 2 της από 26.03.1981 Πράξης Νομοθετικού Περιεχομένου του Προέδρου της Δημοκρατίας «περί αποκαταστάσεως ζημιών εκ των σεισμών 1981» που κυρώθηκε με το άρθρο πρώτο του ν. 1190/1981 (Α’ 203).
3. Του άρθρου πέμπτου του ν. 1190/1981 (Α’ 203) όπως τροποποιήθηκε και συμπληρώθηκε με τις παρ. 42 και 43 του άρθρου 1, του ν. 2412/1996 «Μεταφορά αρμοδιοτήτων από το Υπουργικό Συμβούλιο σε άλλα κυβερνητικά όργανα και άλλες διατάξεις» (Α’ 123).
4. Του τελευταίου εδαφίου της παρ. 3 του άρθρου 3 του ν. 1266/1982 (Α’ 81) «Περί οργάνων ασκήσεως της νομισματικής, πιστωτικής και συναλλαγματικής πολιτικής και άλλες διατάξεις» όπως συμπληρώθηκε με την παρ. 6 του άρθρου 25, του ν. 1418/1984 (Α’ 23) «Περί Δημοσίων Έργων και ρυθμίσεις συναφών θεμάτων».
5. Του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο Διαδίκτυο ‘’Πρόγραμμα Διαύγεια’’ και άλλες διατάξεις» (Α’ 112), όπως τροποποιήθηκε, συμπληρώθηκε και ισχύει.
6. Του ν. 4270/2014 «Αρχές δημοσιονομικής διαχείρισης και εποπτείας (ενσωμάτωσης της Οδηγίας 2011/85/ ΕΕ) - δημόσιο λογιστικό και άλλες διατάξεις» (Α’ 143), όπως τροποποιήθηκε, συμπληρώθηκε και ισχύει και ιδίως τις διατάξεις των άρθρων 20, 23, 77,79 και 80.
7. Του ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (Α’ 137).
8. Το άρθρο 90 του «Κώδικα νομοθεσίας για την Κυβέρνηση και τα κυβερνητικά όργανα», που κυρώθηκε με το άρθρο πρώτο του π.δ. 63/2005 (Α’ 98 )και του άρθρου 119 του ν. 4622/2019 «Επιτελικό κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133), καθώς και το γεγονός ότι από τις διατάξεις της παρούσας προκαλείται δαπάνη περίπου 159.600,00 € σε βάρος του κρατικού προϋπολογισμού και συγκεκριμένα του Π.Δ.Ε. η οποία θα κατανεμηθεί σε χρονικό ορίζοντα διετίας από την ισχύ της παρούσας και θα καλυφθεί από τις πιστώσεις της ΣΑΕ 069 του Υπουργείου Υποδομών και Μεταφορών, εντός των ορίων του ισχύοντος ΜΠΔΣ.
9. Του π.δ. 80/2016 «Ανάληψη υποχρεώσεων από τους Διατάκτες» (Α’ 145), όπως ισχύει.
10. Του π.δ. 123/2017 «Οργανισμός του Υπουργείου Υποδομών και Μεταφορών» (Α’ 151), όπως τροποποιήθηκε με το άρθρο 14 του π.δ. 84/2019 (Α’ 123).
11. Του π.δ. 142/2017 «Οργανισμός Υπουργείου Οικονομικών» (Α’ 181) όπως τροποποιήθηκε με το άρθρο 1 του π.δ. 84/2019 (Α’ 123).
12. Του π.δ. 147/2017 Οργανισμός του Υπουργείου Οικονομίας και Ανάπτυξης» (Α’ 192), όπως τροποποιήθηκε με το άρθρο 2 του π.δ. 84/2019 (Α’ 123).
13. Του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
14. Του π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α’ 121) και τις διατάξεις της υπ’ αρ. Υ2/09.07.2019 απόφασης του Πρωθυπουργού «Σύσταση θέσεων Αναπληρωτή Υπουργού και Υφυπουργών» (Β’ 2901).
15. Της υπ’ αρ. Δ16α/04/773/29.11.1990 κοινής απόφασης του Υπουργού Προεδρίας και του Αναπληρωτή Υπουργού ΠΕ.ΧΩ.Δ.Ε. «περί εξαιρέσεως διοικητικών πράξεων ή εγγράφων από τον κανόνα των τριών υπογραφών» (Β’ 746).
Της υπ’ αρ. Υ.Α.Σ. οικ. 987/Α36/07.02.2014 (Β’ 257) (ΑΔΑ:ΒΙΡΜ1-ΓΓ8) κοινής απόφασης του Αναπληρωτή Υπουργού Οικονομικών και των Υπουργών Ανάπτυξης και Ανταγωνιστικότητας και Υποδομών, Μεταφορών και Δικτύων: «Επιδότηση ενοικίου ή συγκατοίκησης για την κάλυψη δαπανών στέγασης κατοίκων περιοχών των Περιφερειακών Ενοτήτων Κεφαλληνίας και Ιθάκης που επλήγησαν από το σεισμό της 26ης Ιανουαρίου 2014» (Β’ 257).
17. Της υπ’ αρ. Υ.Α.Σ. οικ. 8115/Α36/08.10.2014 (ΑΔΑ:Ψ7Ρ11-53Φ) κοινής απόφασης των Υπουργών Οικονομικών, Ανάπτυξης και Ανταγωνιστικότητας και Υποδομών, Μεταφορών και Δικτύων: «Συμπλήρωση της με αριθμ. Υ.Α.Σ. οικ. 987/Α36/07.02.2014 απόφασης που αφορά στην επιδότηση ενοικίου ή συγκατοίκησης για την κάλυψη δαπανών στέγασης κατοίκων περιοχών των Περιφερειακών Ενοτήτων Κεφαλληνίας και Ιθάκης που επλήγησαν από το σεισμό της 26ης Ιανουαρίου 2014» (Β’ 2841).
18. Της υπ’ αρ. ΔΑΕΦΚ/οικ. 1212/Α36/09.03.2016 (ΑΔΑ:ΩΘ014653ΟΞ-ΠΟΩ) κοινής απόφασης των Υπουργών Οικονομικών, Ανάπτυξης και Ανταγωνιστικότητας και Υποδομών, Μεταφορών και Δικτύων: «Επιδότηση ενοικίου ή συγκατοίκησης για την κάλυψη δαπανών στέγασης κατοίκων περιοχών των Περιφερειακών Ενοτήτων Κεφαλληνίας και Ιθάκης που επλήγησαν από το σεισμό της 26ης Ιανουαρίου 2014» (Β’ 729).
19. Της υπ’ αρ. ΔΑΕΦΚ/1732/Α36/11.09.2017 (ΑΔΑ:67ΤΡ465ΧΘΞ-ΚΣ0) κοινής απόφασης των Υπουργών Οικονομίας και Ανάπτυξης, Οικονομικών και και Υποδομών και Μεταφορών: «Επιδότηση ενοικίου ή συγκατοίκησης για την κάλυψη δαπανών στέγασης κατοίκων περιοχών των Περιφερειακών Ενοτήτων Κεφαλληνίας και Ιθάκης που επλήγησαν από το σεισμό της 26ης Ιανουαρίου 2014» (Β’ 3346).
20. Της υπ’ αρ. ΔΑΕΦΚ-ΚΕ/10087/Α36/05.11.2018 (ΑΔΑ: 6ΤΕΥ465ΧΘΞ-ΠΧΔ) κοινής απόφασης των Υπουργών Οικονομικών, Οικονομίας και Ανάπτυξης και Υποδομών και Μεταφορών: «Παράταση της επιδότησης ενοικίου ή συγκατοίκησης για την κάλυψη δαπανών στέγασης κατοίκων περιοχών των Περιφερειακών Ενοτήτων Κεφαλληνίας και Ιθάκης που επλήγησαν από το σεισμό της 26ης Ιανουαρίου 2014» (Β’ 4982).
21. Της υπ’ αρ. ΔΑΕΦΚ-ΚΕ/2860/Α36/23.05.2019 (ΑΔΑ: 6ΝΓΤ465ΧΘΞ-ΣΑ0) κοινής απόφασης των Υπουργών Οικονομικών, Οικονομίας και Ανάπτυξης και Υποδομών και Μεταφορών: «Παράταση της επιδότησης ενοικίου ή συγκατοίκησης για την κάλυψη δαπανών στέγασης κατοίκων περιοχών των Περιφερειακών Ενοτήτων Κεφαλληνίας και Ιθάκης που επλήγησαν από το σεισμό της 26ης Ιανουαρίου 2014» (Β’ 2087).
22. Της υπ’ αρ. 340/2019 κοινής απόφασης του Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών, Θεόδωρο Σκυλακάκη» (Β’ 3051).
Και έχοντας υπόψη:
1. Το υπ’ αρ. οικ. 50/21.01.2020 έγγραφο του Τ.Α.Σ. Κεφαλληνίας (αρ. εισερχ. Δ.Α.Ε.Φ.Κ.- Κ.Ε./490/22.01.2020 και Δ.Α.Ε.Φ.Κ.-Κ.Ε./668/28.01.2020).
2. Το υπ’ αρ. 437/24.01.2020 απόσπασμα από το πρακτικό της 2ης τακτικής συνεδρίασης του Δημοτικού Συμβουλίου του Δήμου Ληξουρίου (αριθμ. απόφασης 16/2020) (αριθμ. εισερχ. Δ.Α.Ε.Φ.Κ.-Κ.Ε./864/03.02.2020).
3. Την υπ’ αρ. 121/14.02.2020 (αρ. εισ. ΔΑΕΦΚ- ΚΕ/1605/21.02.2020) εισηγητική έκθεση της Γενικής Διεύθυνσης Οικονομικών Υπηρεσιών του Υπουργείου Υποδομών και Μεταφορών.
4. Το αριθμ. ΔΝΣα/6591/ΦΝ456ε/03.02.2020 (αρ. εισ. ΔΑΕΦΚ-ΚΕ/913/04.02.2020) έγγραφο της Διεύθυνσης Νομοθετικού Συντονισμού του Υπουργείου Υποδομών και Μεταφορών.
Και επειδή:
1. Ο Δήμος Κεφαλονιάς δεν έχει ολοκληρώσει την κατεδάφιση των επικίνδυνων κτιρίων.
2. Η διαδικασία επισκευής των εργατικών κατοικιών στον οικισμό «Ληξούρι I» που επλήγησαν από το σεισμό της 26ης Ιανουαρίου 2014 που έχει αναλάβει η Δ.Α.Ε.Φ.Κ.-Κ.Ε. (πρώην Υ.Α.Σ.), σύμφωνα με τις παραγράφους 1,2 και 3 του άρθρου 43 του ν. 4305/2014 (Α’ 237) είναι σε εξέλιξη, αποφασίζουμε:
Παρατείνουμε το χρονικό διάστημα της επιδότησης ενοικίου ή συγκατοίκησης που παρατάθηκε με την αριθμ. ΔΑΕΦΚ-ΚΕ/2860/Α36/23.05.2019 (Β’ 2087), κοινή απόφαση των Υπουργών Οικονομικών, Οικονομίας και Ανάπτυξης, Υποδομών και Μεταφορών κατά ένα (1) χρόνο για τους ιδιοκτήτες:
Α. κατοικιών για τις οποίες εκδόθηκαν Πρωτόκολλα Αυτοψίας Επικινδύνως Ετοιμόρροπων Κτιρίων και οι οποίες μέχρι την ημερομηνία δημοσίευσης της παρούσας απόφασης στην Εφημερίδα της Κυβερνήσεως δεν έχουν κατεδαφιστεί από το Δήμο Κεφαλονιάς και
Β. των εργατικών κατοικιών στον οικισμό «Ληξούρι I» για τις οποίες την ευθύνη ανακατασκευής και επισκευής τους έχει αναλάβει η Δ.Α.Ε.Φ.Κ.-Κ.Ε. (πρώην Υ.Α.Σ.).
ΚΑΛΥΨΗ ΔΑΠΑΝΗΣ
Από τις διατάξεις της απόφασης αυτής προκαλείται δαπάνη περίπου €159.600,00 και θα καλυφθεί από το Πρόγραμμα Δημοσίων Επενδύσεων και συγκεκριμένα από το ενάριθμο έργο 2014ΣΕ06900001 της ΣΑΕ 069.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 14 Μαΐου 2020
Οι Υπουργοί
Υφυπουργός
Οικονομικών Ανάπτυξης και Επενδύσεων
ΘΕΟΔΩΡΟΣ ΣΠΥΡΙΔΩΝΑΣ-ΑΔΩΝΙΣ
ΣΚΥΛΑΚΑΚΗΣ ΓΕΩΡΓΙΑΔΗΣ
Υποδομών και Μεταφορών
ΚΩΝΣΤΑΝΤΙΝΟΣ ΚΑΡΑΜΑΝΛΗΣ
